Just the 2 Of Us (Ελλάδα)

Το ***Just the 2 of Us*** είναι ελληνικός τηλεοπτικός διαγωνισμός τραγουδιού ριάλιτι γνωστών προσωπικοτήτων. Προβλήθηκε ο 1ος και ο 2ος κύκλος (2010-2011 και 2014) από το Mega Channel, ο 3ος, ο 4ος και ο 9ος κύκλος (Μάρτιος-Ιούλιος, Οκτώβριος-Δεκέμβριος 2020 και 2026) από το Open TV, ο 5ος, ο 6ος, ο 7ος και ο 8ος κύκλος (2021-2022, 2022-2023, 2023 και 2024) από τον Alpha TV. Αποτελεί την ελληνική εκδοχή του ομότιτλου διαγωνισμού που δημιούργησε το BBC το 2006.

## Δομή
Σε κάθε κύκλο επώνυμοι από τον καλλιτεχνικό, τον αθλητικό αλλά και τον τηλεοπτικό χώρο, κάνουν ντουέτο με γνωστό επαγγελματία τραγουδιστή και ετοιμάζουν κάθε εβδομάδα τραγούδι που παρουσιάζουν στο live. Τα ντουέτα βαθμολογούνται από την κριτική επιτροπή με βαθμό από το 1 έως το 10, ενώ δέχονται θετικές ψήφους από το τηλεοπτικό κοινό, καθ' όλη τη διάρκεια του επεισοδίου. Κάθε εβδομάδα, το ζευγάρι με τη χαμηλότερη βαθμολογία αποχωρεί.

## Cast
### Παρουσίαση
Την παρουσίαση στον πρώτο κύκλο του show είχε ο Γιώργος Καπουτζίδης, ενώ τον δεύτερο κύκλο παρουσίασε η Ζέτα Μακρυπούλια. Από τον τρίτο κύκλο, παρουσιαστής είναι ο Νίκος Κοκλώνης.

Στην αίθουσα πίσω από την σκηνή τους παίκτες υποδέχεται στον πρώτο κύκλο η Δούκισσα Νομικού, στον δεύτερο ο Δημήτρης Ουγγαρέζος, στον τρίτο η Βίκυ Κάβουρα, στον τέταρτο η Λάουρα Καραΐσκου, από τον πέμπτο έως τον όγδοο η Κατερίνα Στικούδη που απουσίαζε στο τέταρτο και πέμπτο live του πέμπτου καθώς έφερε στον κόσμο το πρώτο της παιδί και την αντικατέστησε η Κατερίνα Καινούργιου, και στον ένατο ο Τρύφωνας Σαμαράς και η Modern Cinderella (Μαρία Καραλιόλιου).

### Κριτική Επιτροπή
Οι Κώστας Τουρνάς, Στέφανος Κορκολής, Αθηναΐς Νέγκα και Λυδία Παπαϊωάννου ήταν οι κριτές του πρώτου κύκλου.

Στον δεύτερο κύκλο η κριτική επιτροπή αποτελούνταν από τους Γιώργο Θεοφάνους, Ρούλα Κορομηλά, Κρατερό Κατσούλη και τον σκηνοθέτη Δημήτρη Αρβανίτη που αποχώρησε μετά την έκτη ζωντανή εκπομπή εξαιτίας των γυρισμάτων της τότε επερχόμενης καθημερινής σειράς *[[Δικαίωση]]*. Τη θέση του πήρε ο Κρατερός Κατσούλης από την 7η ως την τελευταία ζωντανή μετάδοση της εκπομπής.

Η κριτική επιτροπή από τον τρίτο κύκλο αποτελείται από τον σκηνοθέτη και θεατρικό παραγωγό Σταμάτη Φασουλή, την ηθοποιό Βίκυ Σταυροπούλου, τη Μαρία Μπακοδήμου η οποία αποχώρησε μετά από τρεις σεζόν και τη θέση της πήρε η τραγουδίστρια Καίτη Γαρμπή, και την τραγουδίστρια Δέσποινα Βανδή, η οποία παρέμεινε μέχρι τον όγδοο κύκλο.

Στον πέμπτο κύκλο συμμετείχαν ως guest στην κριτική επιτροπή η παρουσιάστρια Ναταλία Γερμανού στον ημιτελικό και ο παρουσιαστής Νίκος Αλιάγας στον τελικό.

Στο 7ο Live του έκτου κύκλου συμμετείχε ως guest στην κριτική επιτροπή ο τραγουδιστής Διονύσης Σχοινάς.

Στο 4ο Live του έβδομου κύκλου συμμετείχε ως guest στην κριτική επιτροπή ο τραγουδιστής Σταμάτης Γονίδης.

Στο 11ο Live του έβδομου κύκλου, το οποίο είχε ως θέμα το Eurovision Party, συμμετείχε ως guest στην κριτική επιτροπή ο μάνατζερ Ηλίας Ψινάκης.

Στο 9ο Live του όγδοου κύκλου συμμετείχε ως guest στην κριτική επιτροπή ο τράπερ Light.

Στο 10ο Live του όγδοου κύκλου συμμετείχε ως guest στην κριτική επιτροπή ο μάνατζερ Ηλίας Ψινάκης στη θέση της Δέσποινας Βανδή.

Στο 11ο Live του όγδοου κύκλου, το οποίο είχε ως θέμα το Eurovision Party, συμμετείχε ως guest στην κριτική επιτροπή ο CEO και συνιδρυτής της Panik Records Γιώργος Αρσενάκος στη θέση της Δέσποινας Βανδή.

Στο 12ο Live του όγδοου κύκλου συμμετείχε ως guest στην κριτική επιτροπή η τραγουδίστρια Κατερίνα Λιόλιου στη θέση της Καίτης Γαρμπή.

Στο 13ο Live του όγδοου κύκλου συμμετείχε ως guest στην κριτική επιτροπή η τραγουδίστρια Έλλη Κοκκίνου στη θέση της Καίτης Γαρμπή.

Στο 15ο Live του όγδοου κύκλου συμμετείχε ως guest στην κριτική επιτροπή ο τραγουδιστής Διονύσης Σχοινάς στη θέση του Σταμάτη Φασουλή.

Στο 16ο Live του όγδοου κύκλου συμμετείχε ως guest στην κριτική επιτροπή ο τραγουδιστής Λευτέρης Πανταζής στη θέση του Σταμάτη Φασουλή, ενώ στο ίδιο Live που ήταν και ο ημιτελικός επίσης συμμετείχε ως guest στην κριτική επιτροπή ο CEO και συνιδρυτής της Panik Records Γιώργος Αρσενάκος.

Στο 17ο Live που ήταν και ο τελικός συμμετείχε ως guest στην κριτική επιτροπή η ηθοποιός Μαρία Σολωμού.

Στο 1ο Live του ένατου κύκλου συμμετείχε ως guest στην κριτική επιτροπή ο ηθοποιός και ανεξάρτητος ευρωβουλευτής Αλέξης Γεωργούλης.

Στο 2ο Live του ένατου κύκλου συμμετείχε ως guest στην κριτική επιτροπή η τραγουδίστρια Ελένη Δήμου.

Στο 3ο Live του ένατου κύκλου συμμετείχε ως guest στην κριτική επιτροπή η ηθοποιός Μίρκα Παπακωνσταντίνου.

Στο 4ο Live του ένατου κύκλου συμμετείχε ως guest στην κριτική επιτροπή ο τραγουδιστής Γιώργος Παπαδόπουλος.

Στο 5ο Live του ένατου κύκλου συμμετείχε ως guest στην κριτική επιτροπή ο παραγωγός (σε ραδιοτηλεόραση και δισκογραφία) Νίκος Μουρατίδης.

Στο 6ο Live του ένατου κύκλου συμμετείχε ως guest στην κριτική επιτροπή η τραγουδίστρια Άντζελα Δημητρίου.

### Ζευγάρια και Τηλεθέαση
Στους δύο πρώτους κύκλους της εκπομπής τα ζευγάρια είναι 12 ενώ στον τρίτο κύκλο συμμετέχουν 14 ζευγάρια. Τα επεισόδια των δύο πρώτων κύκλων είναι ζωντανά ενώ στον τρίτο κύκλο τα επεισόδια είναι μαγνητοσκοπημένα.

#### 1ος κύκλος (2010-2011)

#### 2ος Κύκλος (2014)

#### 3ος Κύκλος (2020)

#### 4ος Κύκλος (2020)

#### 5ος Κύκλος (2021-2022)
Αυτή η σεζόν του show ξεκίνησε στο πρώτο live με 14 διαγωνιζόμενα ζευγάρια. Κατά τη διάρκεια του πρώτου live στο διαγωνιστικό μέρος συμμετείχε και ένα ακόμη ζευγάρι αυτό της επιχειρηματία Δήμητρας Κατσαφάδου μαζί με την Ελένη Δήμου, που διαγωνίστηκε επίσης και με τον ηθοποιό Μαρίνο Κόνσολο. Μετά το τέλος του πρώτου live το ζευγάρι αυτό δεν εμφανίστηκε ξανά στο show. Στο δεύτερο live, ενώ επρόκειτο να γίνει η πρώτη αποχώρηση της σεζόν τελικά η διαδικασία ακυρώθηκε λόγω απουσίας ζευγαριών εξαιτίας της πανδημίας της COVID-19. Έτσι η πρώτη αποχώρηση πραγματοποιήθηκε στο τρίτο live όπου ο Δημήτρης Αλεξάνδρου διαγωνίστηκε με την τραγουδίστρια Ελένη Χατζίδου καθώς η Κέλλυ Κελεκίδου βρέθηκε θετική στον κορωνοϊό.

Στο τέταρτο και πέμπτο live την παρουσίαση των backstage ανέλαβε η Κατερίνα Καινούργιου, λόγω απουσίας της Κατερίνας Στικούδη καθώς έφερε στον κόσμο το πρώτο της παιδί. Στο τέλος του 7ου live η Ιωάννα Τούνη ανακοίνωσε την οικειοθελή αποχώρηση της από τον διαγωνισμό για προσωπικούς της λόγους. Στις 13 Νοεμβρίου του 2021 στο 8ο live επεισόδιο προστέθηκαν δύο νέα ζευγάρια, η Λάουρα Νάργες αντικαθιστώντας την Ιωάννα Τούνη ως ντουέτο του Νικηφόρου και η Μαρίνα Πατούλη μαζί με τον Στέλιο Διονυσίου. Στο ίδιο επεισόδιο μετά την αποχώρηση της (Super) Κικής Λιτσάκη και του Γιώργου Βελισσάρη ανακοινώθηκε η διαδικασία επιστροφής ενός από τα ζευγάρια που έχουν αποχωρήσει. Συγκεκριμένα οι Δημήτρης Αλεξάνδρου-Κέλλυ Κελεκίδου, Δημοσθένης Τζουμάνης-Γιώτα Γρίβα, Ελένη Βουλγαράκη-Κωνσταντίνος Παντελίδης, Κώστας Φραγκολιάς-Μαντώ, (Super) Κική Λιτσάκη-Γιώργος Βελισσάρης και Σάσα Σταμάτη-Θέμης Αδαμαντίδης τέθηκαν σε τηλεφωνική ψηφοφορία από το κοινό με σκοπό το πιο δημοφιλές ζευγάρι να επιστρέψει στο show. Την Τετάρτη 17 Νοεμβρίου μέσα από την εκπομπή του Alpha TV *Super Κατερίνα* ανακοινώθηκε το τελικό αποτέλεσμα με τους Super Κική και Γιώργο Βελισσάρη να επιστρέφουν ξανά στο show. Μετά το τέλος του 9ου live, κι ενώ ανακοινώθηκε η αποχώρηση των Χρυσοπηγής Δεβετζή και Θάνου Πετρέλη, ο παρουσιαστής Νίκος Κοκλώνης ανακοίνωσε πως στο 10ο live οι celebrities και οι τραγουδιστές πρόκειται να διαγωνιστούν με νέους παρτενέρ με σχηματισμό νέων ζευγαριών στο 10ο live με την συμμετοχή και αποχωρήσαντος ζευγαριού της βραδιάς. Στο 10o live δεν υπήρξε αποχώρηση. Στις 27 Νοεμβρίου στο 10ο live επεισόδιο η Μαρίνα Πατούλη διαγωνίστηκε μαζί με τον Θάνο Πετρέλη ενώ ανακοίνωσε την οικειοθελή της αποχώρηση από το show. Στον τελικό του show η φιναλίστ Άννα-Μαρία Ψυχαράκη διαγωνίστηκε μαζί με τον Stan καθώς ο παρτενέρ της Χάρης Βαρθακούρης διαγνώστηκε θετικός στον κορωνοϊό.

#### 6ος Κύκλος (2022-2023)

#### 7ος Κύκλος (2023)

#### 8ος Κύκλος (2024)
Η 8η σεζόν του **J2US**, τέταρτη μέσα από τη συχνότητα του Alpha TV, έκανε πρεμιέρα στις 17 Φεβρουαρίου του 2024 με 17 διαγωνιζόμενα ντουέτα. Στα πρώτα τρία live επεισόδια δεν υπήρχε για πρώτη φορά κάλυψη των backstage, λόγω της γέννησης του δεύτερου παιδιού της Κατερίνας Στικούδη, η όποια επέστρεψε στο 4ο live επεισόδιο. Στο 2o live προστέθηκαν δύο νέα ζευγάρια, ο ηθοποιός Γιάννης Καπετάνιος μαζί με τη Μαρία Καρλάκη και η ηθοποιός Άννα Μπεζάν μαζί με τον Κωνσταντίνο Μαργαρίτη. Στο 4ο live επεισόδιο δεν διαγωνίστηκαν η Τραϊάνα Ανανία με τον Δημήτρη Κόκοτα λόγω ασθένειας. Για το 5o live επεισόδιο ανακοινώθηκε από τον Νίκο Κοκλώνη ότι θα υπάρξει διπλή αποχώρηση. Σε αυτό το επεισόδιο δεν διαγωνίστηκαν η Δώρα Παντέλη με τον Γιάννη Ξανθόπουλο ενώ η Άντζελα Δημητρίου ανακοίνωσε ζωντανά στη σκηνή την αποχώρηση της από το show. Εν τέλει δεν πραγματοποιήθηκε καμία αποχώρηση. Στις 23 Μαρτίου η εκπομπή δεν προβλήθηκε λόγω μετάδοσης ποδοσφαιρικού αγώνα.

Στο 6ο live επεισόδιο η Δώρα Παντέλη επέστρεψε με νέο coach τον Αναστάσιο Ράμμο. Στο 7ο live επεισόδιο δεν διαγωνίστηκαν η Ναυσικά Παναγιωτακοπούλου με την Χριστίνα Μηλιού λόγω ασθένειας ενώ ο Στέλιος Δραμουλιάς επέστρεψε με νέα coach την Αποστολία Ζώη. Στο 8ο live, στην αρχή του επεισοδίου, ανακοινώθηκε αναδιαμόρφωση των ζευγαριών καθώς οι διαγωνιζόμενοι celebrity ερμήνευσαν το τραγούδι τους με διαφορετικό coach γι' αυτό το επεισόδιο. Τα ζευγάρια είχαν ως εξής: Πηνελόπη Αναστασοπούλου – Τάνια Μπρεάζου, Γιώργος Αμούτζας – Ίαν Στρατής, Γιάννης Σεβδικαλής – Χριστίνα Μηλιού, Γιάννης Καπετάνιος – Αναστάσιος Ράμμος, Γαλάτεια Βασιλειάδη – Daphne Lawrence, Στέλιος Δουρμαλιάς – Μαλού Κυριακοπούλου, Μανώλης Κλωνάρης – Φειδίας Ηροδότου, Θανάσης Πάτρας – Ζωή Παπαδοπούλου, Στάθης Σχίζας – Σοφία Κουρτίδου, Κωνσταντίνος Γιαννακόπουλος – Φαίη Ρουμπίνη, Ναυσικά Παναγιωτακοπούλου – Μαρία Καρλάκη, Δώρα Παντέλη – Γιώργος Παπαδόπουλος, Σωτήρης Γιαζιτζιόγλου – Αποστολία Ζώη. Στο 13ο live επεισόδιο δεν διαγωνίστηκαν η Δώρα Παντέλη με τον Αναστάσιο Ράμμο.

#### 9ος Κύκλος (2026)

## Παραπομπές

Κατηγορία:Ελληνικά ριάλιτι σόου του Open
Κατηγορία:Ελληνικά ριάλιτι σόου του Alpha